স্থানীয় ও উন্নত কৃষি নিয়ে দীর্ঘ তিন দশক ধরে কাজ করার অভিজ্ঞতা থেকে জনাব মজহার বলেন, উন্নয়ন গবেষণা প্রতিষ্ঠান উবিনীগ  কয়েকটি গবেষণায় প্রমাণ করে দেখিয়েছে যে বিঘা প্রতি পাঁচ থেকে সাত টন ধান হয় এমন ধানও এ দেশে চাষ হত। তাহলে এখন তা হবে না কেন? যেটা জিনপ্রযুক্তি কিংবা হাইব্রিড জাতের বীজ ছাড়াই আগে রীতিমত ফল দিত। সেটা সম্ভব ছিল এবং এখনও নয়াকৃষি পদ্ধতিতে সেটা হচ্ছে। কারণ নয়াকৃষির কৃষি হল প্রাণ ও পরিবেশের সাথে খাপ খাওয়ানো বিজ্ঞান। যে বিজ্ঞানের কৃষি ব্যবস্থায় কৃষির ওপর--কৃষির জ্ঞানের ওপর--বীজের ওপর কৃষকের সার্বভৌমত্ব থাকে। ফলে পুরা কৃষি ও খাদ্যব্যবস্থার ওপরও জণগণের সার্বভৌমত্ব থাকে।